
BETEGTÁJÉKOZTATÓ: INFORMÁCIÓK A FELHASZNÁLÓ SZÁMÁRA

BRAIN-SPECT készlet radioaktív gyógyszerkészítményhez
d,l-exametazim
Kérem, olvassa el ezt a betegtájékoztatót, mielőtt Önnél ezt a vizsgálatot megkezdik.
· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További kérdéseivel forduljon orvosához.

· Ezt a gyógyszert az orvos az  Ön vizsgálatára írta fel. Ne adja át a készítményt másnak, mert számára ártalmas lehet még abban az esetben is, ha tünetei az Önéhez hasonlóak.

Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát.
A betegtájékoztató tartalma:

1. Mi a BRAIN-SPECT milyen esetben alkalmazható?

2. Tudnivalók a BRAIN-SPECT alkalmazása előtt
3. Hogyan kapja meg Ön a BRAIN-SPECT-et

4. Lehetséges mellékhatások
5. Hogyan kell a BRAIN-SPECT -et tárolni?
6. További információk

1.
MI A BRAIN-SPECT ÉS MILYEN ESETBEN ALKALMAZHATÓ?
Ezt a gyógyszert kizárólag diagnosztikus célra használják.

A BRAIN-SPECT készlet az agy vérellátásának vizsgálatára alkalmas steril készítmény, amelyet 99mTc-pertechnetát izotóppal történt jelzés után intravénás injekció formájában alkalmaznak.

A BRAIN-SPECT gyógyszerhatástanilag a radioaktív gyógyszerek csoportjába tartozik. 
99mTc-pertechnetáttal történt jelzés után az orvos intravénásan (vénán keresztül) adja be Önnek ezt az injekciós készítményt, majd egy speciális kamera segítségével láthatóvá válik az Ön agyi vérellátása.

A vizsgálatot ezzel a gyógyszerrel az Ön orvosának javaslata alapján végzik el.

2.
TUDNIVALÓK A BRAIN-SPECT ALKALMAZÁSA ELŐTT
Mielőtt az izotóppal jelzett BRAIN-SPECT injekciót intravénásan megkapja, az orvos tájékoztatni fogja Önt a vizsgálat kimeneteléről.

A 99mTc-BRAIN-SPECT injekció gyerekeknek adható dózisa a felnőtt dózis töredéke kell, hogy legyen, amelyet a testsúlytáblázat alapján számítunk ki. 

Önnek tájékoztatni kell orvosát, ha allergiás 

- minden egyéb más gyógyszerre

- minden egyéb más anyagra, például ételre, tartósítószerekre vagy festékre

Kérjük, tájékoztassa orvosát, ha tervezi a terhességet vagy már terhes

99mTc-BRAIN-SPECT adása terhes nőnek nem ajánlott, kivéve, ha a várható eredmény meghaladja a beadásával járó kockázatot.

Kérjük, tájékoztassa orvosát, ha Ön szoptatós anya, vagy tervezi azt

99mTc-BRAIN-SPECT adása szoptatós anyának nem ajánlott kivéve, ha a várható eredmény meghaladja a beadásával járó kockázatot.

Ha Ön szoptatós anya, a 99mTc-BRAIN-SPECT adása után 24 óráig tápszerrel kell etetnie csecsemőjét. Ezalatt az idő alatt termelt anyatejet kérjük, öntse ki.

Kérjük, tájékoztassa orvosát, ha Ön bármilyen gyógyszert szed, illetve ha Ön szívbeteg.

A készítmény hatásai a gépjárművezetéshez és gépek kezeléséhez szükséges képességekre

Általában a radioaktív gyógyszerek alkalmazása nem befolyásolja a beteg gépjárművezetési és gépkezelési tevékenységét. A BRAIN-SPECT néhány esetben szédülést okozhat, ezért kérjük, hogy mielőtt gépkocsit vezetne vagy gépet kezelne, győződjön meg arról, hogy Ön hogyan reagál az injekcióra.

3.
HOGYAN KAPJA MEG ÖN AA BRAIN-SPECT-ET?
Az orvosa határozza meg, hogy Ön mennyi 99mTc-BRAIN-SPECT injekciót kap. Ez az a minimális mennyiség, amely elegendő ahhoz, hogy az orvos a vizsgálat eredményét megkapja.

Hány injekciót fog Ön kapni

Egy vénás injekciót fog kapni.

Hogyan kapja meg Ön az injekciót

A 99mTc-BRAIN-SPECT injekciót Ön vénásan kapja, amelyet csak szakképzett személy, mint például orvos vagy szakasszisztens adhat be.

Az izotóppal jelzett anyag a vénába injekciózva bekerül a vérkeringésbe és felhalmozódhat bizonyos szervekben, jelen esetben az agyszövetben. Annak ellenére, hogy az alkalmazott dózisnak csak nagyon kis %-a kerül be az agyszövetbe, a hatóanyag ideális kémiai tulajdonsága mégis lehetővé teszi, hogy megfelelő mérőberendezéssel az agyi vérellátás állapotáról kellő információt kapjon a vizsgálatot végző orvos, lehetővé téve az előzetes diagnózis pontosítását. A vénás injekció beadása után azonnal, illetve rövid időn belül (kb. két perc) már megkezdhető a felvételek készítése. A vizsgálat ideje alatt nem szabad elmozdulni, mert ez rontja a felvétel minőségét. A kamerán át gyűjtött képi információ TV-szerű képernyőn a vizsgálat ideje alatt rögtön látható, de filmen is rögzítik a kiértékelés és a későbbi vizsgálatokhoz szükséges archiválás számára.

Mit kell tennie, ha Ön megkapta a BRAIN-SPECT injekciót

Ha perfúziós agyi szcintigráfiát végeznek, Önt a vizsgálatot megelőzően 10-15 percig a laboratórium elsötétített, csöndes helységében pihentetik. A vénás injekció beadását követően azonnal, illetve rövid időn belül (két perc) el lehet kezdeni a felvételek készítését.

Milyen teendői vannak a kezelés után
Önnek legalább két liter folyadékot kell meginnia a kezelés után, hogy elősegítse a vizelet képződését, melyet gyakran ürítenie kell, hogy minél előbb távozzon az Ön testéből a radioaktivitás.

Mit nem szabad megtennie a kezelés után

A vizsgálat után addig ne vegyen be semmilyen gyógyszert, amíg kezelőorvosa nem javasolja azt.

4.
LEHETSÉGES MELLÉKHATÁSOK
Kérjük, amilyen gyorsan lehet, tájékoztassa kezelőorvosát, ha a BRAIN-SPECT injekció adása után Ön nem érzi jól magát.

Mint minden gyógyszernek, úgy a BRAIN-SPECT-nek is lehetnek mellékhatásai. 
Ezek a mellékhatások néha komolyak is lehetnek, de a radioaktív gyógyszerek esetében, mint amilyen a BRAIN-SPECT is, általában nem azok. Azonban ha Ön valamilyen mellékhatást észlel, esetleg gyógyszeres kezelésre lesz szüksége.

Nagyon kevés esetben észleltek enyhe csalánkiütésszerű túlérzékenységi reakciót a nem stabilizált technécium[99mTc]-exametazim készítmény intravénás adagolását követően.

Kérjük, tájékoztassa kezelőorvosát, ha a következő tüneteket észleli:

· Bőrpírral járó kiütések

· láz

· a vérnyomás átmeneti megemelkedése

Amennyiben Ön olyan mellékhatásokat tapasztal, amelyek nem szerepelnek ebben a tájékoztatóban, kérjük, tájékoztassa kezelőorvosát.
5. HOGYAN KELL A BRAIN-SPECT INJEKCIÓT TÁROLNI

A készlet a fénytől való védelem érdekében az eredeti csomagolásban és 2-8 °C-on tárolandó. Oxidálószerektől védve kell tartani.

A jelzett termék legfeljebb 25 oC-on, vagy ez alatti hőmérsékleten, fénytől védve tárolandó.

A jelzett termék tárolása során a hatályos védekezési és biztonsági előírásokat be kell tartani.

A készletben lévő üveg tartalma csak a 99mTc-technécium jelzett injekció előállítására használható fel az alkalmazási előírásnak megfelelően.

A gyógyszer gyermekektől elzárva tartandó.

Önnek nem kell foglalkozni a BRAIN-SPECT injekció tárolásával, ez az Ön kezelőorvosának ill. a szakasszisztensének feladata.

A BRAIN-SPECT kiszerelése üvegben történik. Az injekció elkészítése ebben az üvegben történik közvetlen a beadás előtt.

6.
TOVÁBBI INFORMÁCIÓK

Mit tartalmaz a BRAIN-SPECT

Az Ön gyógyszerének minőségi összetétele:

Hatóanyag:

d,l-exametazim
0,30 mg

Segédanyagok:

Ón(II)-klorid-dihidrát
3,8 μg

Nátrium-pirofoszfát-dekahidrát
2,52 mg

Az Ön gyógyszerének mennyiségi összetétele:

Egy üveg jelzéséhez 370 MBq-2.2 GBq steril 99mTc-Nátrium-pertechnetát oldatot használunk 5 ml térfogatban.

Az agyi vérellátás vizsgálatakor egy átlagsúlyú (70 kg) felnőtt esetében az ajánlott aktivitás: 
370-740 MBq.

Milyen a Brain-Spect készítmény külleme és mit tartalmaz a csomagolás
A BRAIN-SPECT fehér liofilizált, por alakú készítmény. Ebből az injekciót közvetlenül a beadás előtt állítják elő.

Csomagolás: Steril, 1-es típusú boroszilikát üvegből készült injekciós üveg; gumidugóval és rollnizott alumínium kupakkal lezárva 6 db port tartalmazó injekciós üveg dobozban.

A forgalomba hozatali engedély jogosultja és gyártó:

